《九日诸暨道中示兴之》
宋代·喻良能

客里逢重九，萧萧落叶风。
略无花对菊，但有鬓如蓬。
蕉卷新收绿，枫旗半展红。
登临语宗武，剩喜一樽同。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。